Handleplan 2021-2023

Med afsæt i Sundhedspolitikken for Svendborg Kommune vil vi, med udgangspunkt i nedenstående, igangsætte og tilpasse indsatser, der fremmer folkesundheden bredt i kommunen.

* Mental Sundhedsfremme i fokus
  + Svendborg Kommune samarbejder på tværs af politiske udvalg og direktørområder for at fremme den mentale sundhed og trivsel blandt børn og unge.
  + Svendborg Kommune understøtter aktive, meningsfulde og sociale fællesskaber i tilbud til borgerne.
* Sundhed for alle
  + Svendborg Kommune tilrettelægger sundhedstilbud, der er nære, synlige og tilgængelige for alle.
  + Svendborg Kommune har fokus på ulighed i sundhed når der tilrettelægges og udvikles sundhedstilbud.
* Udvikling og samarbejde
  + Svendborg Kommune samarbejder med forsknings- og uddannelsesinstitutioner for at tilbud til borgere står på skuldrene af den nyeste viden.
  + Svendborg Kommune arbejder for at borgerne oplever sundhedstilbud af høj kvalitet og sømløse overgange mellem kommune, region og almen praksis.